Egeotyphlus

Egeotyphlus er en slekt av biller som hører til familien kortvinger (Staphylinidae).

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Utbredelse 
Gruppen er utbredt i Sør-Europa, to av artene i Hellas, den tredje i Serbia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae – 435 arter i Europa
 Stamme Metrotyphlini Coiffait, 1963
 Slekten Egeotyphlus Coiffait, 1957 - tre arter
 underslekten Egeotyphlus (i snever forstand)
 Egeotyphlus thracicus Coiffait, 1957
 Egeotyphlus zecevici Pace, 1984
 underslekten Epirotyphlus
 Egeotyphlus leucadiensis Pace, 1995

Referanser

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58.

Eksterne lenker 
 

Leptotyphlinae
Biller formelt beskrevet i 1957
Dyr formelt beskrevet av Henri Coiffait